Udstyret med lakridspiber og solsikker tog de velkendte skuespillere Lisbet Dahl, Ulf Pilgaard, Henrik Lykkegaard, Niels Ellegaard og Lise Baastrup på tur gennem Aalborg for at promovere Cirkusrevyen, som er kommet til byen for at spille i Aalborg Kongres- og Kulturcenter. Det er første gang at kongrescenterets nye direktør, Nicolaj Holm, er vært for Cirkusrevyen. Dog er det stadig den forhenværende direktør, Ernst Trillingsgaard, som er kunstnerisk konsulent på revyen. Turen gennem Aalborg sluttede på Limfjorden på m.s. Kysten. Og i Aalborghallen er arbejdet i fuld gang med at få styr på teknik, scenografi, lys og lyd. Onsdag spiller revy-stjernerne den første revy i denne omgang.

Opsummering:
Cirkusrevyen formåede at skabe masser af opmærksomhed om sig selv, da de kørte gennem Aalborg i en tudende veteranbrandbil.